CELEX: 62009CN0016
Language: el
Date: 2009-01-15 00:00:00
Title: Υπόθεση C-16/09: Αίτηση για την έκδοση προδικαστικής αποφάσεως, την οποία υπέβαλε το Bundesfinanzhof στις 15 Ιανουαρίου 2009 — Gudrun Schwemmer κατά Agentur für Arbeit-Villingen-Schwenningen — Familienkasse

18.4.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 90/7
            
         Αίτηση για την έκδοση προδικαστικής αποφάσεως, την οποία υπέβαλε το Bundesfinanzhof στις 15 Ιανουαρίου 2009 — Gudrun Schwemmer κατά Agentur für Arbeit-Villingen-Schwenningen — Familienkasse
   (Υπόθεση C-16/09)
   2009/C 90/11
   Γλώσσα διαδικασίας: η γερμανική
   
      Αιτούν δικαστήριο
   
   Bundesfinanzhof
   
      Διάδικοι στην υπόθεση της κύριας δίκης
   
   
      Προσφεύγουσα και αναιρεσείουσα: Gudrun Schwemmer
   
      Καθού και αναιρεσίβλητο: Agentur für Arbeit-Villingen-Schwenningen — Familienkasse
   
      Προδικαστικά ερωτήματα
   
   
               1)
            
            
               Πρέπει η διάταξη του άρθρου 76, παράγραφος 2, του κανονισμού 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητας (1) να εφαρμόζεται κατ’ αναλογία στο άρθρο 10, στοιχείο α', του κανονισμού 574/72 του Συμβουλίου, της 21ης Μαρτίου 1972, περί του τρόπου εφαρμογής του κανονισμού (ΕΟΚ) 1408/71 (2) σε περιπτώσεις κατά τις οποίες ο δικαιούχος γονέας δεν υποβάλλει αίτηση για τη χορήγηση των οικογενειακών παροχών που δικαιούται εντός της χώρας απασχολήσεως;
            
         
               2)
            
            
               Σε περίπτωση που το άρθρο 76, παράγραφος 2, του κανονισμού 1408/71 μπορεί να εφαρμοσθεί αναλόγως: βάσει ποίων εκτιμήσεων μπορεί ο αρμόδιος φορέας οικογενειακών παροχών της χώρας κατοικίας να εφαρμόσει το άρθρο 10, στοιχείο α' του κανονισμού 574/72 ως αν χορηγήθηκαν παροχές εντός της χώρας απασχολήσεως; Μπορεί η κατ’ εκτίμησιν υπόθεση ότι οι οικογενειακές παροχές λαμβάνονται στη χώρα απασχολήσεως να περιορίζεται από το γεγονός ότι ο δικαιούχος συνειδητώς δεν υποβάλλει αίτηση στη χώρα απασχολήσεως για τη χορήγηση των οικογενειακών παροχών που αυτός δικαιούται, προκειμένου να ζημιώσει τη δικαιούχο επιδόματος τέκνων στη χώρα κατοικίας;
            
         
      (1)  EE ειδ. έκδ. 05/001, σ. 73.
   
      (2)  ΕΕ ειδ. έκδ. 05/001, σ. 138)